חבורה סימן רמב וסימן רנ
קטגוריות: ש_ס / יב שבת / ענייני במה מדליקין / הרב משה יפהן / עניני זכור וכבוד שבת

חבורה סימן רמב וסימן רנ

לדעת הביאור הגר"א משמע דכסא דהרסנא הוא עדיף על סעודה שלישית דאם לא כן איך יתקיים עשה שבתך חול ובשלמא לדעת הט"ז שייך להבין שדין זה מתקיים במי שיש לו משלו בדיוק שיעור שני סעודות או שלוקח הכל מהצדקה אמנם לדעת בי' הגר"א קשה במי נאמר דין זה הרי צריך לעולם לקחת שיעור ג' סעודות ובמי נאמר עשה שבתך חול, לדעת הביאור הגר"א בסימן רסג ולכאורה השאלה היא על הגמ' בשבת שמבואר שעשה שבתך חול ואל תיקח שיעור ג' סעודות אמנם את דברי הגמ' בפסחים יתכן דהמכוון עשה שבתך חול היינו שלא לכבדו בדגים גדולים וקח ממנ"פ צריך לפרשו לפי הט"ז והתוספת שבת והביאור הלכה דלכולהו פשיטא להו דסעודה שלישית עדיפא על כסא דהרסנא אמנם בלשון ביאור הגר"א וכן בחשבון לכאורה משמע דסעודה שלישית פחותה, אלא דהביאור הלכה נקט דגם לדעת הגר"א פשיטא דכסא דהרסנא הוא פחות חמור מסעודה שלישית עיין בזה.

בהגדרת מחלוקת הט"ז והבית יוסף הוא האם צריך לצמצם ממזונו בשאר השבוע כדי להוסיף בכבוד השבת שדעת הט"ז שאינו צריך לצמצם ממזונו אלא כדי שיהא לו סעודה שלישית וכסא דהרסנא אבל אינו חייב להרבות בכבוד השבת על ידי שדוחק את עצמו בשאר השבוע ורק מי שיש לו ורוצה לחסוך הכלל הוא לא שלא חוסכים לכבוד השבת אמנם דעת הבית יוסף וכן מטים יותר דברי השולחן ערוך שצריך לדחוק את עצמו בשאר השבוע כדי להרבות ולהוסיף בכבוד השבת וזה ענין הזירוז שהזכיר השולחן ערוך. ויש ויכוח בין השולחן ערוך הרב למשנה ברורה מהי שיטת הלבוש בזה האם סובר כהט"ז או כהבית יוסף,

לגבי הלואה השעה"מ הביא את המחלוקת אלא דכתב הכל לפי הענין ויש לעיין בכוונתו ויתכן דכוונתו למידת הביטחון או שאם יש לו חובות אחרים או שכוונתו לשיעור הסעודה ויתכן דשיעור הסעודה הותר רק אם כוונתו לכבוד שבת ולא להנאת עצמו עיין במשנה ברורה דרשו שהביאו מדברי חוט השני בזה.

לגבי הכיבוס מצינו שנחלקו האליהו רבה והמג"א עיין בפמ"ג והנה לדעת המג"א אין זה דין כיבוס ביום ה' אלא עיקר התקנה היתה שלא יכבסו ביום ו' שלא יפריע להכנה לשבת אבל עיקר החיוב כיבוס הוא מעיקר כבוד שבת ולא בעינן תקנת עזרא יש קצת משמעות בדברי הפמ"ג דהא"ר סובר דעיקר הכיבוס בה' הוא מתקנת עזרא והנה זה פשיטא דאם זה מלוכלך בעי כיבוס אלא התקנה היתה שיכבסו בה' כדי שיהא הכר שהם עושים כן לכבוד השבת, ולא רק שהבגדים יהיו מכובסים לכבוד שבת אלא שיעשו הכר שהם עושים כן לכבוד שבת, ולכן אפשר שדווקא לכבס ב' ולא בג' או ד' עיין בזה.

עולת שבת בשם ספר הכוונות להכין ג' חלות אחת גדולה אחת בינונית ואחת קטנה ולאכול אותם לפי סדר סעודות שבת והאחרונים טענו דבשער הכוונות לא הוזכר מזה כלום ולא נהגו להקפיד בזה.

ובעיקר הדין של לאפות לחם משמעות ההג"ה שהאפייה וההפרשת חלה היא המצווה ויש ענין שכל אחד תאפה בעצמה, אמנם יש לדון דכוונתו למעוטי פת נכרי שלא נעשה בה הפרשת חלה ולא הוכנה לכבוד שבת אמנם אחד יכול להכין גם עבור אחרים אלא עיקר ההקפדה שזה תהיה פת שהופרש חלה ונעשתה לכבוד שבת,

ובמג"א יש לעיין אם ההקפדה היא שזה יהיה פת ישראל ולא פת נכרי כך משמע קצת מלשונו ובא"ר להדיא הבין דזה מכבוד שבת וכן הביא המ"ב אלא דהביא גם את דברי המג"א דיש להקפיד לא לאכול פת נכרי בשבת